cyanic-selkie/wikianc huggingface dataset:
387
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5895 и 5896 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5137 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4147 и 4148 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1140.
Монтана (Бугарија)
Луѓето денес во Монтана често се исселуваат поради стопанско-економски причини во Софија. Во Монтана се наоѓа археолошки музеј и театар.
Црква „Св. Никола“ - Сланско
Свети Никола — главна селска црква во поречкото село Сланско.
Вурцен
На 31 јули 1838 година Вурцен бил поврзан со првата железница на долги одредишта (Лајпциг-Дрезден, отворена 7 април 1839). Така, првиот железнички мост во Германија бил изградена над реката Мулде.
Митот за Сизиф
Ова дело честопати се поврзува со други дела од опусот на Ками: романот Странецот (1942), драмите Недоразбирање (1942) и Калигула (1944), но особено есејот Бунтовникот (1951).
Азис Беј
Азис Беј — драмско село во Егејска Македонија, Република Грција.
Совршен свет (филм од 1993)
Содржина
Двајца затвореници, Роберт Хејнс (го игра Костнер) и Тери Пју (го игра Сарабајка) успеваат да избегаат од затворот во еден мал град во Тексас. Во обидот да украдат автомобил со кој ќе избегаат надвор од државата, тие упаѓаат во една куќа во која живее жена со три малолетни деца. Притоа, затворениците го грабнуваат осумгодишното момче Филип (го игра Лоутер). Полицијата организира потера по криминалците, која ја води искусниот ренџер Гарнет (го игра Иствуд), кој своевремено го убедил судијата да го осуди малолетниот Хејнс на затворска казна од четири години за банална кражба на автомобил.
Планот на „Буч“ е да избега во Алјаска и да го посети својот татко, но сите патишта се блокирани, така што тој мора да вози по споредни патишта меѓу фармите. Една вечер, тие запираат во некоја нива со пченка, каде ги открива Црнецот кој ја обработува нивата и кој ги кани во својата куќа. Таму, сите се добро расположени, но во еден миг, Црнецот го тепа своето внуче поради банална работа, „Буч“ е многу чувствителен во однос на насилството кон децата, па затоа го врзува Црнецот и му го вперува пиштолот. Кога домаќините започнуваат да се молат, „Буч“ им ги залепува устите со самолеплива лента, а тоа го искористува момчето „Баз“, кое го зема револверот и го ранува „Буч“ во стомакот, потоа го фрла револверот во бунарот и побегнува. „Буч“ тргнува по него и го стигнува на една ливада, каде легнува под едно дрво, немоќен да продолжи понатаму.
388
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 388 година се протега во 3024 и 3025, додека според второто гледиште, годината трае во текот на 3084 и 3085 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 931. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 241 и 240 година пред хиџра.
Алексиј I Комнин
Државен апарат
Опаѓањето на византискиот управен апарат се одразувал и во симптоматичните промени кои Алексиј I ги повел во дворските титули, а кои, исто така, се надоврзувале на развитокот од претходниот период. Со масовното доделување на титулите во времето на владеењето на цивилното благородништво, старите титули го загубиле своето значење и се јавила потреба за создавање нови, повисоки титули. Титулите патрициј, протоспатариј и спатарокандидат, коишто во X век ги носеле мошне истакнати чиновници и воени команданти, веќе во средината на XI век го губеле својот углед и на преминот во XII век целосно исчезнале. Само три највисоки титули од средновизантискат епоха (цезар, нобилисим и куропалат) ја надживеале оваа интересна инфлација на титули, но дури и тие нешто изгубиле во своето значење. За својот брат Исак, царот Алексиј, со спојувањето на титулите севаст и автократор, создал нова титула севастократор којашто добила повисок ранг од цезарската титула. После тоа не му било тешко да го исполни своето ветување и на бившиот претендент Никифор Мелисин да му ја подари титулата цезар, која сега претставувала високо но не и највисоко одликување. Додека старите чиновнички титули исчезнувале, на повисоките византиски достоинственици им се доделувале титули кои порано биле сметани како царски епитети и давани само на членови на царското семејство. Со комбинирањето на одделни титули и епитети се добивала бесконечна скала од се позвучни и пообемни називи: севаст, протосеваст, паниперсеваст, севастоипертат, пансевастоипертат, протопансевастоипертат, ентимоипертат, панентимоипертат, протонобилисимоипертат итн. Овие промени во чиновничките титули биле надворешен одраз на длабоката деформација којашто во XI век ја доживеал византискиот државен апарат.
Војска
Византиската војска во ова време претставувала шаренило од наемници од најразлични народи: Варези, Руси, Печенези, Кумани, Турци, Французи, Германци, Англичани, Абазги и Алани. Покрај наемничките трупи поголемо значење одново добила домашната војска. Се разбира, таа веќе не се засновала врз малите земјишни поседи, бидејќи стратиотските имоти во поголем дел пропаѓале, и стратиотите од стариот тип, макаршто сè уште ги имало, играле само споредна улога. Одбранбената моќ на Византиското царство сега имало потполно феудален карактер. Нејзината основа ја сочинувал поседот на пронијарите. Ползувањето на системот на пронијата во воени цели била и главната причина за военото јакнење на Царството во времето на владеењето на воената аристократија под династијата Комнини. Во времето на епигоните на Македонската династија и на династијата Дука, прониите сè уште немале никаква воена функција. Меѓутоа, во времето на Алексиј I Комнин системот на пронијата добил воен карактер кој ќе го задржи сè до пропаѓањето на Византиското царство. Прониерот сега бил должен да врши воена служба и поради тоа просто се нарекувал војник. Всушност тоа бил византискиот витез, кого според големината на неговата пронија во воените походи го следел поголем или помал борј на луѓе. Поточно, и на другите земјишни поседи, дури и на црковните, се вршело регрутирање војници, но само лесно наоружани пешаци.
Општа ситуација
Навистина политиката на Алексиј Комнин уште од првите негови чекори открива една извонредна вештина. Ситуацијата била повеќе од критична: војската упропастена, државната благајна празна, а од сите навалувале сите непријатели: Нормани, Печенези, Селџуци. Во почетокот Алексиј морал да се помири со тоа дека Мала Азија се наоѓа во рацете на Турците. Не можел да стори ништо друго освен да му ја препушти изгубената територија на Сулејман како земја за населување на неговоте војници. На тој начин барем привидно биле зачувани врховните права на Византија, бидејќи била одржана фикцијата дека Селџуците ја зазеле византиската територија со согласност на царот, како негови федерати, а не како суверена странска сила. Сите свои сили Алексиј морал да ги сосредочи на борбата со Норманите, бидејќи по освојувањето на византиските територии во јужна Италија, Роберт Гвискард се свртел кон источниот брег на Јадран. Крајната цел на големиот нормански војвода била, ни помалку ни повеќе, туку освојувањето на Византиското царство, а прва мета му бил Драч, од каде што се отворал патот за Цариград.
Прашањето околу престолонаследникот
Јакнењето на царскиот авторитет овозможило создавање нова династија. И покрај неслогата што владеела во царското семејство и жолчните спорови околу наследството на престолот кои му ги затруле последните денови на царот Алексиј, сепак го наследил неговиот најстар син Јован. Преземајќи ја врховната власт во спогодба со династијата Дука, Алексиј I во почетокот за престолонаследник го одредил младиот Константин Дука, синот на Михаил VII, и го свршил со својата најстара ќерка Ана. Но кога му се родил син царот на него го пренесол правото на наследство на престолот (1092 г.). Со тоа бил направен одличниот чекор кон создавањето на династијата Комнини, и кога наскоро потоа умрел младиот Константин Дука, се чинело дека сите тешкотии биле отстранети. Меѓутоа на таквото решение му се спротивставила амбициозната Ана. По прераната смрт на својот свршеник, Ана се омажила за цезарот Никифор Вриениј (1097 г.) и побарала за престолонаследник да биде одреден нејзиниот маж. Енергичниот политичар и славен војсководец Алексиј силно бил подложен на влијанијата на жените. Во почетокот тој бил под влијание на царицата-вдовица Марија, сопругата на неговите двајца претходници и мајка на престолонаследникот Константин Дука. Оваа убава и умна жена му била голема љубов на Алексиј и тој дури бил готов да и ја жртвува својата жена Ирина Дука, а со неа и сите политички предимства на овој брак. Дури по одлучното инсистирање на патријархот Козма и странката на династијата Дука, тој се согласил со крунисувањето на Ирина. Потоа одлучувачкото влијание имала мајката на царот, интелигентната и властољубива Ана Даласена, која во времето на отсуството на Алексиј при борбите против Роберт Гвискард дури вршела регентство во Цариград. Најодзади до големо влијание стигнала и во почетокот запоставената царица Ирина. По прашањето за наследството на престолот таа ја поддржувала својата омилена ќерка Ана и нејзиниот маж Никифор Вриениј. Мајката и ќерката не престанувале да го наговоруваат царот круната да му ја предаде на Вриениј, па дури ни на смртниот одар не му давала мир. Иако Алексиј не можел отворено да го одбие ова барање, сепак во одлучувачкиот миг тој му помогнал на синот да го оствари своето право. Но по сите тие заплети и интриги, доаѓањето на власт на легитимниот престолонаследник добило карактер на државен удар. Ана не се помирила веднаш со својата судбина. Подготвила дури и атентат врз својот брат и дури кога ниту ова крајно средство не успеало, таа се повлекла во манастир и ја напишала историјата на својот татко, „Алексијада“, којашто го овековечила нејзиното име.
Час на Земјата
2008
Ирска во целина ималанамалување на користењето електрична енергија од околу 1,5% за вечерта. Во тричасовниот период помеѓу 6:30 часот и 21:30 часот попладне, имало намалување за 50 мегавати, заштедувајќи 150 мегават-часови или приближно 60 тони јаглерод диоксид.
2009
Филипините забележале учество од 647 градови и населени места; над 10 милиони Филипинци се проценува дека се приклучиле на едночасовното исклучување на светлата. Потоа следела Грција со 484 градови и населени места кои учествувале и Австралија со 309.
И покрај тоа што официјалните организатори изјавиле дека настанот не е за намалување на електричната енергија, голем број јавни институции пријавиле заштеда на електрична енергија во нивните градови за да ги видат бројките за учество. Канадската провинција Онтарио, со исклучок на градот Торонто, забележала намалување од 6% во потрошувачката на електрична енергија додека Торонто намалување од 15,1% (скоро двојно зголемено од 8,7% претходната година), бидејќи многу бизнис-центри се затемниле, вклучително и знаменитоста CN Tower.
2010
Учествувале околу 4000 градови, вклучувајќи знаменитости како Биг Бен, Емпајер Стејт Билдинг, Сиднејската опера, Ајфеловата кула, Партенон, Бранденбуршката порта и Забранетиот град.
Критика
Бјорн Ломборг, автор на Скептичниот екологист, напишал: „''Од витално значење е сончевата и другата нова технологија брзо да се направат поевтини од фосилните горива за да можеме да ги исклучиме изворите на енергија на јаглеродот многу подолго од еден час и да ја одржиме планетата да работи... Фосилните горива буквално ни дадоа просветлување, со тоа што го осветлуваа нашиот свет и ни даваа заштита од гневот на елементите. Иронично е што денешната чиста симболика треба да се врати во потемна доба.“ Ломборг, исто така, го истакнал факторот за добро чувство што го создава Часот на планетата Земја, истакнувајќи дека тоа е „неефективен настан за добро чувство''“ што ги тера луѓето да чувствуваат дека прават нешто за животната средина, додека во реалноста количината на емисии на јаглерод намалена за час на Земјата е занемарлива.
Вудсток (фестивал)
Макс Јасгур одби да ја изнајми неговата фарма за обновен концерт во 1970 година, велејќи: „Што се однесува до мене, јас се враќам на работата на мојата сточарско-млекарска фарма.“ Јасгур почина во 1973 година, но неговиот син сè уште ја води млекарската фарма. Гласачите во Бетел го исфрлија нивниот водач во избори одржани во ноември 1969 година, поради неговата улога во доведувањето на фестивалот во градот. Државата Њујорк и градот Бетел изгласаа бројни закони во однос на собири, со кои се спречува изведувањето на нови фестивали. Беа вложени напори да се спречи посетата на местото од страна на луѓето, при што сопствениците на фармата расфрлаа измет од кокошки, а за време на една годишнициа, трактори и полициски возила направија блокади на патиштата. 20 000 луѓе се собраа на местото во 1989 година за време на една импровизирана и неподготвена прослава на 20 годишницата на фестивалот. Еден месен жител постави споменик на местото, а во 1997 година една група од заедницата постави знак со посакување добредојде на посетителите. За разлика од Бетел, градот Вудсток се обиде неколкупати да ја претвори во пари својата озлогласеност. Ставот на Бетел се смени во последниве години и сега градот зборува со тон на прифаќање за фестивалот. Напорите доведоа до создавање на врска помеѓу Бетел и Вудсток. Приближно 80 судски спорови беа водени против фирмата Потфатот Вудсток. Со филмот се извршија финансиските израмнувања и се исплати долгот од 1.4 милиони долари што Потфатот Вудсток го имаше поради фестивалот. '''Локацијата Вудсток денес ''' На местото е поставена плоча во спомен на фестивалот. Полето и сцената се сочувани во нивната селска средина. На ридот е подигната концертна сала, а полињата на старата фарма на Јасгур сè уште ги посетуваат луѓе од сите генерации. Во 1997 година, местото на концертот и 1 400 околни ари (5.7 км2) беа купени од Алан Греи, за да го создаде Уметничкиот центар во Бетел. Центарот се отвори на 1 јули 2006 година, со настап на њујоршката филхармонија. На 13 август 2006 година, Крозби, Стил, Неш енд Јанг настапија пред 16 000 обожаватели во новиот Центар - 37 години по нивниот историски настап во Вудсток. Музејот во Бетел се отвори во јуни 2008 година. Музејот содржи филм и интерактивни прикази, панели со текст и артефакти кои го истражуваат оригиналниот настан, фестивалот Вудсток, неговата важност како кулминирачка случка на деценијата полна со радикални културни трансформации, и наследство од шеесеттите и Вудсток денес.
Имаше голем интерес на медиумите во целиот свет а 40-годишнината на Вудсток во 2009 година. Неколку активности во спомен на фестивалот беа одржани низ целиот свет. На 15 август, во Ценатрот за уметности во Бетел кој е со поглед на оригиналната локација, најголемиот собир на поранешни настапувачи на Вудсток од настапот во 1969 година беше одржан во еден осумчасовен концерт пред публика која ги имаше купено сите билети. Домаќин на концертот беше Кантри Џоу МекДоналд, а настапија Биг Брадер енд д холдинг кампани кои ги изведуваа хитовите на Џенис Џоплин (таа всушност и се појави на Вудсток со Козмик Блуз Беник, иако групата го промовираше тогаш поранешниот гитарист на Биг Брадер, Сем Ендру), Кенд Хиит, Тен Јиаз Афтер, Џеферсон Старшип, Маунтинм и звездите, групата Левон Хелм. На Вудсток, Левон Хелм свиреше тапани и беше еден од водечките вокали со Д бенд. Пол Кантнер беше единствениот од составот на Џеферсон Ерплени од 1969 година, кој се појави со Џеферсон Старшип. Том Константен, кој свиреше клавијатура со Грејтфул Дед на Вудсток, му се придружи на Џеферсон Старшип на сцената за неколку точки. Џоко Марселино од Ша На На исто така се појави, поддржан од Кенд Хиит. Ричи Хевенс, кој го отвори Вудсток фестивалот во 1969 година, се појави на посебен настап претходната вечер. Крозби, Стил, Неш енд Јанг и Арло Гатри исто така ја обележаа годишницата со настапи во живо во Бетел порано, во август 2009 година. Друг настан се случи во Хокраст, Кент (ОК), на забава наречена Лето на љубов, со настапувачи кои вклучуваа два од првичните настапувачи на Вудсток, Бери Мелтон од Кантри Џоу енд д фиш и Робин Вилијамс од Ди Инкредабл Стринг Бенд, плус придружните групи за Сантана и Грејтфул Дед. На 14 и 15 август 2009 година, концерт во чест на 40-годишнината на Вудсток фестивалот беше одржан во Вудсток, и тоа беше единствениот фестивал кој го доби благословот на „Отецот на Вудсток“, Арти Корнфелд. Корнфелд подоцна се појави на Вудсток со промотерите на настанот. Исто така, во 2009 година, Мајкл Ланг и Хоули Џорџ-Ворен го објавија Патот кон Вудсток, во кој е опишана вклученоста на Ланг во создавањето на музичкиот и уметничкиот фестивал на Вудсток, а вклучува лични приказни и цитати од централни личности вклучени во настанот.
Џамија (Сушица)
Објектот бил изграден по доаѓањето на Османлиите на овие простори и како активен храм се задржал до нивното иселување по крајот на Балканските војни. Денеска муслиманскиот храм е во рушевини, освен неговото минаре.
Пирок
Географија и местоположба
Пирок претставува големо село во Полошката Котлина, во областа Долни Полог. Југозападно од селото се наоѓа соседното Градец, додека североисточно, Боговиње и со двете соседни села и речиси целосно споено. Селскиот атар се простира низ котлинското дно, каде што се наоѓаат нивите, а на планинскиот реон се наоѓаат шумите и пасиштата. Најпознати селски топоними се: Нишинци, Забел, Слоџе, Караџица, Поточиште, Жука, Чимава, Лончане и др. Пирок е населба од збиен тип и се состои од неколку маала: Џаме Маало, Прти Ујт Маало, и Епр Маала. Кон патот кој води за Гостивар, во минатото постоело село наречено Драгош. За време на турското владеење селото било опустошено и целиот имот му припаднал на Пирок.
Население
Според пописот од 2002 година, Пирок имало 4.701 жител и со тоа претставува едно од најголемите села во Полог, но и во цела Македонија. Во селото живееле 4.672 Албанци, 1 Србин и 28 останати.
Протеолиза
Протеолиза е разложувањето на белковините на помали полипептиди или аминокиселини. Некатализирана, хидролизата на пептидните врски се одвива екстремно бавно, во период од стотина години. Протеолизата типично е катализирана од клеточни ензими, наречени протеази.
Урбанизација
Урбанизацијата (од латински urbs – „град“) се однесува на промена на населението од рурални во урбани области, намалување на процентот на луѓе кои живеат во рурални области и начините на кои општествата се прилагодуваат на оваа промена. Тоа е претежно процес со кој градовите се формираат и стануваат поголеми кога повеќе луѓе почнуваат да живеат и работат во централните области.
1449 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4059 и 4060 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3301 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2311 и 2312 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 696 пред основањето на Рим.
Дарко Гашпаровиќ
Животопис
Гашпаровиќ е роден во Загреб, Хрватска на 27 април 1944 година. Гашпаровиќ бил професор на Универзитетот во Риека, а во 2016 година година ја добил свестаката награда за хуманизам на Охридската академија на хуманизмот. Гашпаровиќ се занимавал и со хрватско-македонските културни односи и врски. По повод добивањето на охридското признание, издавачката куќа „Феникс“ ја објавила неговата книга „Писмото низ вековите” во која тој се осврнал на Кирило-Методиевската традиција преку светите Климент и Наум. Во неа тој се задржува и на други пројави од македонската култура, а како автор е познат по своите стручни огледи и студии за водечките претставници на македонскиот театар: Коле Чашуле, Живко Чинго, Јордан Плевнеш, Слободан Унковски, Владо Цветановски, Дејан Пројковски и други. Непосредно пред смртта на Гашпаровиќ излезе од печат и книгата со негови есеи „Златно руно“. Починал во Загреб на 7 јануари 2017 година.
Црква „Св. Илија“ - Сланско
Свети Никола — гробјанска црква во поречкото село Сланско.
Испробување во бела кутија
Предности
White-box испробувањето е еден од двата најголеми методи на испробување што се користат денес. Има неколку главни предности:
Модерен поглед
Посовремен став е дека дихотомијата помеѓу white-box испробување и black-box испробување е замаглена и станува сè порелевантна. Додека „white-box“ првично значеше користење на изворниот код, а black-box значеше употреба на барања, тестовите сега се добиени од многу документи на различни нивоа на апстракција. Вистинската поента е дека тестовите обично се дизајнираат од апстрактна структура како што е влезниот простор, графикон или логички предикати, а прашањето е од кое ниво на апстракција ја извлекуваме таа апстрактна структура. Тоа можат да бидат изворен код, барања, описи на влезниот простор или еден од десетиците типови модели на дизајн. Затоа, разликата „white-box/black-box“ е помалку важна и поимите се помалку релевантни.
Печ
Печ отсекогаш бил мултикултурен град, каде што многу културни слоеви ги претопиле нивните заеднички култури во една за време на две илјади години историја. Унгарците, Хрватите и дунавските Германци и денеска продолжуваат да живеат во мир во економскиот и културен град. Затоа не е изненадувачки што Печ бил избран за Европски град на културата за 2010 година и ја споделува таа титула заедно со Есен и Истанбул. Мототo на градот е: Безграничниот град. После примањето на титулата голем број на иновации започнаа да се случуваат во градот. Реномирани јавни места, улици, плоштади и градски делови, нови културни центри, концертна сала, модерна библиотека и нове центар биле дизајнирани. Most of them are still under construction.
IC 1435
IC 1435 — галаксија во соѕвездието Лав, заведена во Новиот општ каталог на длабоконебесни тела.
Предраг Ејдус
Роден е на 24 јули 1947 година. во Белград, од татко Евреин и мајка Србинка. Завршил на 14-та Белградска гимназија и дипломирал глума во 1972 година на Академијата за театар, филм и телевизија, во класата на професорот Миленко Маричиќ. Од 1962 година е член на аматерскиот театар Дадов до 1968 година, станал член на Драмата на Народниот театар во Белград веднаш по дипломирањето во 1972 година, а таму останал до 1993 година, кога го напуштил Народниот театар со Светлана Бојковиќ и Предраг-Мики Манојловиќ, во знак на протест поради доаѓањето на Александар. Берчек. Пред тоа тој бил в.д. Директор на Драмски на Народниот театар. Во Југословенскиот драмски театар се преселил во 1993 година а од 2001 г. бил вонреден професор по глумечка игра на Академијата за уметности „ Браќа Кариќ “ Избран во 2006 година до звање редовен професор по предметот глума.
Ангола на Летните олимписки игри 2004
Кошарка
Ангола во кошарка учествувала во машка конкуренција.
Схоларх
Схоларх (старогрчки: σχολάρχης) е поим со кој се означува човек кој раководи со некоја школа. Се користи најчесто во филозофијата, на пример, за филозофите кои стојат на чело на Платоновата академија или Ликејската школа во Атина.
Ацтеки
Во својот врвен расцут, ацтечката култура била богата со митолошки и религиозни традиции, како и со забележителни архитектурни градби и уметнички дела. Особено традиционален елемент од ацтечката култура е принесувањето на човечки жртви. Во 1521 година, со шпанската колонизација на Америка, Ернан Кортес, заедно со голем број на локални сојузници го освоиле Тенохтитлан и ја поразиле Ацтечката Империја која тогаш била под раководство на Монтезума II.
Теночтитлан
Теночтитлан со крајбрежјето бил поврзан со три патишта кои биле многу добро конструирани. За време на дождовните периоди од годината, кога нивото на езерото се покачувало, тие високи патишта служeле како градски заштитни ѕидови. Каналите на градот честопати служeле и како патна артерија и често имало голем застој од лотки, со кои Ацтеките ги пренесувале стоките кон пазарот на главниот градски центар. Во центарот на градот бил изграден церемонијален плоштад од камен. На тоа место се наоѓал и дворецот на императорот како и неколку државни служби и згради. Дворецот на императорот се состоел од два ката, а секој кат имал по стотина соби. Најважната градба во центарот на градот била Големата пирамида. На нејзиниот врв биле изградени два храма кои биле посветени на двата најпочитувани богови на Ацтеките: Витсилопочтли, богот на Сонцето и војната и Тлалок, бог на дождот. Во околината живееле свештените лица кои им принесувале жртва на боговите. Освен оваа пирамида, во градот биле изградени и многу други, кои биле помали од Големата пирамида.
NGC 7345
Други поделби
Проучување на NGC 7345 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 69401. Во рамките на атласот на длабокото небо, Уранометрија 2000.00, објектот припаѓа на групата означена со бројот 123; додека во Каталогот на основни ѕвезди (GSC) е групиран под бројот 2743. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 838.
Пјер-Жил де Жен
Животопис
Тој е роден во Париз, франција, и бил домашно образован до 12 години. На возраст од 13 години, тој ги прифатил навиките на возрасните за читање и започнал да посетува музеи. Подоцна, де Жен се запишал на Вишата нормална школа. по напуштањето на школата во 1955 година, тој станал истражен инженер при центарот во Сакли на Комесаријатот за атомска енергија, каде работел воглавно на неутронското расејување и магнетизмот, под надзорство на Анатол Абрагам и Жак Фридел. Тој својот докторат го стекнал во 1957 година.
Кариера
де Жен исто така го има добиено и Котоновиот медал од Американското друштво на хемичарите во 1997 година, Холвековата награда од заедничкото Француско-Британско друштво на физичарите, Амперовата награда, од Француската академија за науките, златен медал од францускиот CNRS, Матеучиев медал, од Италијанската академија, Харвиевата награда, од Израел, и полимерните награди од APS и ACS.
1662
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1662 година се протега во 4298 и 4299, додека според второто гледиште, годината трае во текот на 4358 и 4359 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2205. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1072 и 1073 исламска година.
Батаљон „Јордан Николов“
Битки
Бидејќи нараснал на околу 250 борци, од неговиот состав и од новопристигнати борци бил формиран новиот Втор кумановски НО баталјон „Христијан Тодоровски - Карпош“ во с. Бајловце на 22 февруари, 1944 година.
Штаерска
Со површина од 16.392 квадратни километри, Штаерска е втора по големина покраина во Австрија. Според релјефот, покраината се дели и тоа јужниот и источниот дел е во склоп на Панонската Низина, а средишниот и северниот дел е во склоп на планинскиот венец на Алпите. Климата е претежно континентална, само во повисоките делови е планинска. Водите ги застапуваат многу реки и леднички езера, меѓу кои најпозната е реката Мура, која течи во средишниот дел на покраината. =Население=
Раковец (Тетовско)
Население
Според последниот попис од 2021 година, во селото живееле 577 жители, од кои 548 Албанци и 29 лица без податоци.
Срѓан Керим
Дипломат
Од 2000 до 2001 г. Д-р Керим беше Министер за надворешни работи во Владата на Република Македонија, во чиј мандат исто така беше и претседавач со Југоисточно Европска Инцијатива за Соработка (2000-2001). Во овој период Република Македонија го потпишува Договорот за стабилизација и асоцијација со ЕУ.
Одликувања и награди
2013    Државната награда „11 Октомври“ за животно дело во областа на науката и образованието, Република Македонија
Список на раскази за Шерлок Холмс
Неговото последно поклонување
Contains 9 stories published 1908–1913, 1917.
IC 1436
Други поделби
Проучување на IC 1436 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 34881.
Ице
Историја
На 21 април 1863 година, скоро целиот Ице бил уништен во пожар. Доброволната противпожарна бригада била основана на 5 јуни 1880 година.
Романска азбука
Букви и изговор
Романскиот правопис е главно фонетски. Оваа табела ги прикажува буквите и нивните гласови, како и нивна транскрипција на македонски јазик. Некои букви можат да се прочитаат на неколку можни начина, дури и кога не се земаат предвид алофоните. Кога самогласките, , и  се менуваат во нивните соодветни полусамогласки, ова не се бележи во пишувањето. Буквите K, Q, W и Y се јавуваат само во заемки; изговорот W и Y зависи од потеклото на зборот во кој се јавуваат.
Вил Кимлика
Мнение за Мултикултурализмот
Втората група малцинство се емигрантските групи кои полесно се интегрираат во општеството на мнозинството поради економски и понекогаш политички причини поддржани по посебни програми на државите во кои емигрираат. Нивните барања кон државата се минимални и емигрантите највеќе имаат потреба за задоволување на некои одлики од нивната заедница. Земји кои највеќе впиваат ваков вид малцинство се Америка, Канада и Австралија благодарение на нивните емигрантски програми.
Селце (Тетовско)
Иселеништво
Од старите православни родови кои живееле во селото се знае за родот Таварџијинци или Тетовјанци (21 к.) кои се иселиле во селото Селечка кај Тимок во Србија.
1660
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Јантра
Од особено значење се многуте клисури кои реката ги образува во предбалканското подрачје, од кои најголемата е сместена близу Велико Трново и има должина од 7 км, или двапати повеќе ако се сметаат многуте свиоци.
Христијанството во Буркина Фасо
Римокатоличка црква
Римокатоличката црква е најголема црковна организација во земјата и е поделена на:
Ride the Lightning
Песни на албумот
„Creeping Death“ или притаена смрт е можеби најдобрата песна на албумот и втората најизведувана песна на концертите на Металика, (1362 пати досега). Содржи библиски мотиви, поточно ги раскажува 10-те проклетства со кои Бог го казнил Египет затоа што фараонот не ги пуштил Евреите да си заминат од таму. Има величествен почеток, а особено е познат мостот на средина од песната, каде обожавателите извикуваат „Die“ (умри), а Хетфилд продолжува „Die by my hand“ (умри од мојата рака). Текстот е пишуван од гледна точка на Мојсеј, кој е Избраниот од Господа да го извлече својот народ од египетската земја Гошен. Завршниот рефрен обично го пеел басистот Џејсон Њустед додека беше дел од Металика, додека по неговото заминување обожавателите го исполнуваат крајот на песната. Ако некој праша што е тоа треш метал, повеќето познавачи ја посочуваат токму оваа песна како класичен пример.
Месинген
Месинген (Messingen) — општина во округот Емсланд, во сојузната покраина Долна Саксонија, Германија.
Јован VIII Палеолог
Во јуни 1422 година, Јован VIII Палеолог ја надгледувана одбраната на Цариград за време на опсада од страна на Мурат II. Но, мораше да го прифати губитокот на Солун кој неговиот брат Андроник ѝ го дал на Венеција во 1423 година.
Владеењето на Јован VIII
Некои историчари сметаат дека долгиот престој на царот во Фиренца не бил многу продуктивен и дека во тој период Јован VIII можел повеќе да стори доколку времето го поминел во Византија.
Браковите на Јован VIII
Вториот брак, бил договорен од неговиот татко Мануил II и од папата Мартин V, со Софија Монферат во 1421. Софија била ќерка на Теодор II од Монферат и на неговата втора сопруга.
Јован VIII во уметноста
Тој е насликани од страна на неколку сликари по повод неговата посета на Италија. Можеби најпознатиот од неговите портрети е еден од Беноцо Гоцоли, на јужниот ѕид на капелата Трите кралеви, во Палацо Медичи-Riccardi, во Фиренца.
Црква „Успение на Пресвета Богородица“ - Дебар
Кражби
Во 2014 година, црквата повторно била мета на кражба, која била извршена со уривање на ѕидови и кршење прозорци при што биле украдени повеќе вредни икони.
IC 1437
Откривање
Објектот е откриен на 27 март 1906 година од страна на Макс Волф.
Разговорен стил
Во говорот ги изоставуваме сите непотребни делови, а ги надополнуваме со израз на лицето и гестикулација.
Прекумерен риболов
Глобална скала
Фракцијата на залихи на риби што се наоѓаат во биолошки одржливи нивоа покажа тренд на опаѓање, од 90% во 1974 година на 66,9% во 2015 година. Спротивно на тоа, процентот на залихи на риболов на биолошки неодржливи нивоа се зголеми од 10% во 1974 година на 33,1% во 2015 година, со најголемо зголемување кон крајот на 1970-тите и 1980-тите.
Влезни и излезни ориентации
Техничката ефикасност на секој поединец на еден брод е неопходна за постигнување на овој максимален улов. Степенот на искористеност на капацитетот произлегува од споредбата на реалното ниво на излез (влез) и излезен капацитет (влез) на брод или флота.
Ублажување
Според некои набудувачи, прекумерниот риболов може да се гледа како пример за трагедијата на себичноста; соодветните решенија би ги промовирале правата на сопственост преку, на пример, приватизација и одгледување риби. Даниел К. Бенџамин, во областа на риболовот се класичен пример на "Трагедијата на Долниот дом", наведува истражувањето на Графтон, Скуајрс и Фокс ја поддржуваат идејата дека приватизацијата може да го реши проблемот прекумерниот риболов. Според последните истражувања врз Британскиот Колумбиски палтус, каде што заедницата е барем делумно приватизирана, резултираа со значителни еколошки и економски придобивки. Има помалку штети на рибниот фонд, риболовот е побезбеден и потребни се помалку ресурси за да се постигне дадена жетва.“
Со цел да се зголемат изворите, некои земји, на пример, Бангладеш и Тајланд, ја подобрија достапноста на услугите за планирање на семејството. Како резултат на помалите популации има намален отпечаток на животната средина и намалени потреби за храна.
Контролирањето на однесувањето и побарувачката на потрошувачите е клучно за ублажување на акциите. Во светски рамки, се појавија голем број иницијативи за да им се обезбеди на потрошувачите информации во врска со статусот на зачувување на морските плодови што им се достапни. Во „Водичот за добри водичи за риби“ се наведени голем број од овие.
Аквакултура
Аквакултурата играше мала улога во бербата на морски организми сè до 1970-тите. Растот на аквакултурата рапидно се зголеми во 90-тите години на минатиот век кога стапката на диви зафати беше висорамнина. Аквакултурата сега обезбедува приближно половина од сите собрани водни организми. Стапките на производство на аквакултура продолжуваат да растат додека дивата жетва останува стабилна.
Бариери за делотворно управување
Надвор од исклучивите стопански појаси на земјите, тешко е да се контролира риболовот. Големите рибарски бродови можат слободно да ги користат рибните резерви по своја волја.
Во ресурсите со отворен пристап како рибните залихи, во отсуство на систем како поединечни преносливи квоти, неможноста да се исклучат другите, ги предизвикува рибарите кои сакаат да го зголемат уловот за да го сторат тоа делотворно со преземање туѓ удел, интензивирајќи ја конкуренцијата. Оваа трагедија на заедницата предизвикува процес на капитализација што ги наведува да ги зголемат своите трошоци сè додека не се изедначат со нивните приходи, расфрлајќи ја целосно нивната закупнина. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (May 2012)">потребно е цитирање  ]
Културно наследство на Македонија во Општина Струга
Ова е список на објекти прогласени за културно наследство на Македонија на подрачјето на Општина Струга според евиденцијата во Регистарот на културно наследство на Управата за заштита на културното наследство на Македонија (УЗКН).
Табела на години во архитектурата
Архитектурата во XV век
1400  1401   1402   1403   1404   1405   1406   1407   1408   1409 1410  1411   1412   1413   1414   1415   1416   1417   1418   1419<BR> 1420  1421   1422   1423   1424   1425   1426   1427   1428   1429 1430  1431   1432   1433   1434   1435   1436   1437   1438   1439<BR> 1440  1441   1442   1443   1444   1445   1446   1447   1448   1449 1450  1451   1452   1453   1454   1455   1456   1457   1458   1459<BR> 1460  1461   1462   1463   1464   1465   1466   1467   1468   1469 1470  1471   1472   1473   1474   1475   1476   1477   1478   1479<BR> 1480  1481   1482   1483   1484   1485   1486   1487   1488   1489 1490  1491   1492   1493   1494   1495   1496   1497   1498   1499
Катерина Трајкова Нурџиева
Животопис
Катерина Нурџева е родена во Горна Џумаја (денес „Благоевград“) во 1922. Нејзините родители биле приморани да се преселат од Егејска Македонија во Пиринска Македонија во 1915 година. Таа е внука на познатиот македонски револуционер и национален деец Гоце Делчев. Дедото на Катерина е брат на Султана, мајката на Гоце Делчев. Таткото на Катерина и Гоце Делчев се први братучеди и соборци во македонското револуционерно движење.
Европски БЕСТ инженерски натпревар (EBEC)
Поддржувачи
БЕСТ секогаш ја бара поддршката од институции кои го вреднуваат трудот на организацијата и кои ја делат истата визија, да имаат импакт на студентите во Европа. Досега, EBEC бил поддржан од многу институции и тела, како UNESCO, Young in Action, European Society for Engineering Education (SEFI), Institute of Electrical and Electronics Engineers.
Климатски долг
Долг за адаптација
Катастрофите од климатските промени непропорционално ги погодуваат посиромашните и тропските региони и предизвикаат поголемиот дел од катастрофи и економски загуби вредни трилиони долари од почетокот на 21 век. Посиромашните земји, исто така, немаат потребна инфраструктура, развој и капитал за да можат да се вратат од катастрофа, принудувајќи ги да позајмуваат пари со повисоки камати за да им помогнат да закрепнат од уништувањето. Ова за возврат ги влошува можностите, развојот и квалитетот на животот на оние кои живеат во посиромашните региони.
Андерс Цорн
Збирки
Најважните негови дела стојат во Националниот музеј на уметноста (Nationalmuseum) во Стокхолм. Тука се вбројува и познатата слика „Иванденски танц“ (1897) каде се претставени селани како играат на квечерина по повод празникот Иванден (летна рамноденица). Други поважни негови дела се сместени во музејот Орсе во Париз, музејот Метрополитен во Њујорк и Музејот на фините уметности во Бостон. Во Мура (Шведска) се наоѓа музејот „Цорнови збирки“ (Zornsamlingarna) посветен на неговите дела. Објектот и поставките се дело на истакнатиот архитект Рагнар Естберг.
Цорнгорден
„Цорнгорден“ (Zorngården) е семеен имот на Цорн и сопругата во Мура. Куќата е завршена во 1910, инспирирана од шведската и англиската архитектура, и претставник на архитектонската слобода на почетокот на XX век.
Синичане
Население
Според пописот од 2002 селото брои 1.472 жители, од кои 1.469 Албанци и 3 останати.
Избирачко место
Во селото постојат избирачките места бр. 2050 и 2050/1 според Државната изборна комисија, сместени во просториите на основното училиште.
Берчишта
Географија и местоположба
Селото се наоѓа на 41 километри источно од градот Драма и на 16 километри јужно од центарот на општината, Бук. Селото се наоѓа во источните падини на Голомбар на надморска височина од 427 метри.
Историја
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Република Турција и Република Грција, во селото се населиле грчки бегалци од Анадолија додека муслиманското население ги напуштило своите домови.
Во 1927 година, селото било преименувано во Птелеја.
Семрежна разработка
За поголеми организации и бизниси, екипите за семрежна разработка можат да се состојат од стотици луѓе (веб-развивачи) и да следат стандардни методи како агилни методологии додека развиваат мрежни места. Помалите организации можат да бараат само еден поединец развивач или второстепено доделување на поврзани работни места, како што е графички дизајнер или техничар за информациски системи. Развојот на мрежни места може да биде заеднички напор помеѓу неколку оддели отколку доменот на одредениот оддел. Постојат три вида на специјализација за веб-развивачи: front-end развивач (го прави изгледот на мрежното место), back-end развивач (го прави позадинскиод дел, логиката на мрежното место) и full-stack развивач (целосно развива семрежен прилог). Front-end развивачите/програмерите се одговорни за однесувањата и визуелноста што се извршуваат во корисничкиот прелистувач, додека back-end развивачите се занимаваат со опслужувачите.
Испробување
Испробувањето е процес на проценка на системот или неговите компоненти со цел да се открие дали ги задоволува наведените барања или не. Испробувањето е извршување на систем со цел да се идентификуваат сите празнини, грешки или барања што недостасуваат спротивно на реалните барања. Обемот на испробување варира во голема мера помеѓу организациите, развивачите и поединечните страници или апликации.
Културна икона
Културна икона или бренд може да биде слика, предмет, симбол, лого, име, лице, човек, или градба или нешто друго препознатливо, и главно претставува предмет или концепт со големо културно значење за пошироката културна група. Претстава на предмет или лице коишто имаат специјален статус, важен, или сакан, од некоја посебна група на луѓе, на некое место, или во некој период од историјата.
Банска Штијавница
Историја
Во текот на Втората светска војна градот бил освоен од Советската 53 армија, на 7 март 1945 година.
Демографија
Банска Штијавница има население од 10.674 (во декември 2005 година). Според пописот од 2001 година, 93,9% од жителите биле Словаци и 2% Роми. Многу луѓе се потомци на Карпатските Германци, кои играле многу важна улога во средновековната историја на градот. Според религиозна припадност има 65% римокатолици, 18,9% лица без верска припадност и 7,6% лутеранци.
NGC 2533
Откривање
Објектот е откриен на 22 јануари 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Бјуреклер
Бјуреклер — драмско село во Егејска Македонија, Република Грција.
Пушкински музеј
Пушкинскиот музеј е најголемиот музеј за Европска уметност во Москва, сместен во улицата Волконка, спротивно од Црквата Исус Христос Спасителот.
IC 1438
Откривање
Објектот е откриен на 27 март 1906 година од страна на Макс Волф.
Маерлинг
Маерлинг е името на една епизода од американската телевизиска серија Producers' Showcase направена за NBC, емитувана на 24 февруари 1957 година.
Класик Лондон-Сари 2018
Екипи
Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Поради тоа, шеснаесет од осумнаесетте екипи настапиле на трката. Дополнително, четири професионални континентални екипи се натпреварувале, со што главната била составена од 20 екипи.
NGC 7348
NGC 7348 — спирална галаксија во соѕвездието Пегаз, заведена во Новиот општ каталог на длабоконебесни тела.
Луна (митологија)
Луна (латински: Luna) - римска божица на ноќната светлина.
Прешевска Долина
Конфликтот во Прешевската Долина
Во септември 2007, Борис Тадиќ, рече дека поранешните и сегашните терористи, кои од неодамна избегале од затвор во Косово, беа сместени во северните региони на Република Македонија. Според Тадиќ, терористите планираат нови напади врз општините во јужна Србија за да започнат нов конфликт во Прешевската Долина. Но сепак, голем број на терористи беа фатени или убиени во Македонската полициска операција, Планинска бура.
Политика
Регионот е ресто споменуван во врска со политичките преговори за статусот на Косово. Албанските водачи од Прешевската Долина сакаа да учествуваат, но не им беше дозволено. Територијална размена меѓу Србија и Косово вклучувајќи ка Прешевската Долина со Северно Косово е често спомнувана тема во медиумите, но сите страни во официјалниот процес одбиваат каква било промена на границите.
Црква „Рождество на Пресвета Богородица“ - Сретково
Местоположба
Црквата се наоѓа во самото село, сместена веднаш до некогашното основно училиште. Околу црквата се наоѓаат селските гробишта.
Галерија
Градбата на црквата
1454 п.н.е.
1454 п.н.е. — година според општоприфатениот календар. Тоа била 1454. година пред новата ера, 454. од вториот милениум п.н.е., 54. од 15 век п.н.е. и петта од 1450-тите п.н.е.
NGC 7349
NGC 7349 — спирална галаксија во соѕвездието Водолија, заведена во Новиот општ каталог на длабоконебесни тела.
Риболов
Видови риболов
Риболовот може да биде речен, езерски или морски. Најзначаен е морскиот риболов, бидејќи во морињата се лови најголемо количество риба. Во морињата и океаните рибата се лови на современ начин, со специјални мрежи и бродови, додека китовите се ловат со харпуни.
Model–view–controller
Користење во семрежни прилози
Некои веб MVC рамки имаат тенок пристап на клиент кој го става речиси целиот модел, логиката на прегледот и контролорот на опслужувачот. Во овој пристап, клиентот испраќа барања за хиперврска или испраќања на форми до контролорот, а потоа добива целосно и тековно мрежно место (или друг документ) од приказот; моделот постои целосно на опслужувачот.
394
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5902 и 5903 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5144 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4154 и 4155 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1147.